Bolstadstraumen bru

Bolstadstraumen bru er ei veibru på fylkesvei 569 i Vaksdal kommune i Hordaland. Brua er ei nettverksbuebru, og ble åpnet for trafikk i 1963. Den har kryssende hengestenger som danner et nettverk. Den har et spenn på 84 meter og samlet lengde på 133 meter. Brua krysser Bolstadstraumen som er et smalt sund som forbinder Bolstadfjordens med Vikafjorden. Veien på begge sider av brua ble ferdig noen år tidligere (1939 og 1957), og fram til brua ble åpnet gikk det skyssbåt over fjorden. Bolstadstraumen bru er Norges andre nettverksbuebro og sto ferdig noen få måneder etter «søsterbrua» Håkkadalsbrua. Sammen med resten av fylkesvei 569 mellom Dalseid (kryss med E16 mellom Dale og Dalseidtunnelen) og Eidslandet er Bolstadstraumen bru foreslått vernet i Nasjonal verneplan for veger, bruer og vegrelaterte kulturminner. Vegdirektoratet beskriver den som en spesielle og sjelden konstruksjon i Norge og vurderer den arkitektoniske verdien som høy. Den er godt synlig i landskapet og har en lett/spinkel konstruksjon som ikke er dominerende. Se også Liste over broer i Norge Liste over broer i Norge etter lengde Referanser Eksterne lenker Bilde av brua sett fra nordvest. Bilde av brua sett fra nord.